cyanic-selkie/wikianc huggingface dataset:
Subei
Administrative enheter
Med forvaltningsreformen i 2006 ble alle kommuner med unntak av Shibaocheng berørt. Etter nyordningen består fylket av:
Oddbjørn Hågård
Oddbjørn Hågård (født 14. juli 1940 i Ørland, død 20. februar 2013 i Ørland) var en norsk agronom, gårdbruker og Sp-politiker.
Afroccrisis
Afroccrisis er en slekt av biller som tilhører familien trebukker (Cerambycidae).
Utseende
En middelsstor, slank, blank trebukk. Antenner, hode og pronotum er svarte, dekkvingene gulbrune, beina for det meste røde. Antennene er litt kraftige og litt lengre enn kroppen hos hannen, tynne og kortere enn kroppen hos hunnen. Pronotum er nærmest sylindrisk, lengre enn bredt, med en innsnevring i den fremre delen. Dekkvingene er kraftig avsmalnende bakover og når ikke til bakkroppsspissen. Beina er ganske lange, de røde lårene nokså kraftige.
Oddbjørn Hågård
Hågård var utdannet agronom, og i det sivile liv var han landbrukssjef i Ørland kommune og gårdbruker på gården Vestgård i Ørland.
Ibn ash-Shatir
Ala ad-Din Abu'l-Hasan Ali Ibn Ibrahim Ibn ash-Shatir (født 1304, død 1375) var en arabisk astronom, matematiker, ingeniør og oppfinner som jobbet som muwaqqit (موقت, religiøs tidsvokter) ved Omajademoskeen i Damaskus.
Nico Landeweerd
Nicolaas Albertus Adrianus «Nico» Landeweerd (født 3. april 1954 i Hilversum), er en nederlandsk vannpolospiller som deltok i de olympiske leker i 1976 i Montréal, i 1980 i Moskva og i 1984 i Los Angeles. Landeweerd vant en olympisk bronsemedalje i vannpolo i Sommer-OL 1976 i Montréal. Han var med på det nederlandske laget som kom på tredjeplass i vannpoloturneringen bak Ungarn og Italia. Det nederlandske laget vant to kamper og spilte to uavgjort og tapte én i finalerunden som besto av seks lag. Nederland fikk seks poeng, samme som Italia som kom på andreplass. Landeweerd spilte åtte kamper og scoret ni mål i OL-turneringen.
EP 1999/2000
EP 1999/2000 er et musikkalbum med Kapabel, utgitt i 2000. Dette er hans første og hittil siste plate.
Svømming under VM i svømmesport 2013 – 100 meter fri menn
Rekorder
Før konkurransene var gjeldende verdens- og mesterskapsrekorder som følger:
Semifinaler
Semifinalene avholdt kl 18.02.
Finale
Finalen ble avholdt kl 18.33.
Asiatisk hovedvei 3
Asiatisk hovedvei 3 går mellom Ulan-Ude i Russland og Chiang Rai i Thailand henholdsvis Kengtung i Myanmar. En manglende strekning mellom Tanggu og Shanghai i Kina er ikke fastlagt.
Traséen slik den er fastlagt av ESCAP: Ulan-Ude – Kyahta – Altanbulag – Darkhan – Ulaanbaatar – Nalayh – Choir – Saynshand – Zamin-Uud –Erenhot – Beijing – Tanggu (...) Shanghai – Hangzhou – Nanchang – Xiangtan – Guiyang – Kunming – Jinghong (– Daluo – Mongla – Kyaing Tong) – Mohan – Boten – Nateuy – Houayxay – Chiang Khong – Chiang Rai
Strekningen mellom Kina og Thaliand ble stort sett ferdig asfaltert rundt midten af 2008. Tidligere besto veien gjennom Laos stort sett av kjerreveier, etter utbyggingen har den minst to spor samt nødspor. Avhengig av værforholdene var reisetiden opp til to dager. Oppgraderingen forkortet reisetiden til rundt seks timer. Etter en byggetid på tre år ble Den fjerde thailandsk-laotiske vennskapsbru tatt i bruk desember 2013 og fullførte dermed AH3.
Like It
«Like It» (norsk oversettelse: lik det) er en sang fra 2019 som fremføres av den belarusiske sangeren Zinaida Kupryjanovitsj, best kjent under artistnavnet ZENA. Sangen var Belarus’ bidrag til Eurovision Song Contest 2019 i Tel Aviv i Israel.
Om sangen
Sangen er komponert av Julia Kireeva og Viktor Drobysj, mens Kireeva har skrevet teksten. Drobysj er en russisk musikkprodusent og låtskriver, og sto blant annet bak Russlands Eurovision-bidrag i 2012, «Party for Everybody» med Buranovskije Babusjki. Sangen endte på andreplass bak svenske Loreen og «Euphoria».
«Like It» fremføres av barnestjernen og skuespilleren Zinaida Kupryjanovitsj, som går under artistnavnet ZENA. Sangen var en av deltakerne i den belarusiske sangkonkurransen Nationalny Otbor arrangert av Belarus’ nasjonale fjernsyns- og radioselskap 7. mars 2019. Et panel av dommere kåret sangen til vinner, og «Like It» ble dermed Belarus’ bidrag til Eurovision Song Contest 2019.
Eurovision Song Contest
I januar 2019 ble Belarus trukket til å delta i semifinale 1 av Eurovision Song Contest. Semifinalen ble arrangert i Expo Tel Aviv i Israel tirsdag 14. mai, og Belarus hadde startnummer 8. «Like It» kom på tiendeplass i sin semifinale og kvalifiserte seg dermed til finalen lørdag 18. mai. I finalen ble sangen nummer 24 av 26 deltakere.
Hotellås
Prinsippet for en hotellås er at bruk av gyldig adgangsmedie lager en mekanisk kobling mellom dørvrider og låsefalle.
Mekaniske hotellåser
Tradisjonelt har mekaniske låser på hotellrom vært betjent ved hjelp av kort med hull i - ofte kalt hullkort. Dette konseptet var sårbart for uautorisert kopiering av nøkkelkort. I hovedsak ble dette konseptet foretrukket fremfor vanlig sylinderlås fordi man på en rask måte kunne bytte ut motstykket i låsen som forhindret misbruk av tapte nøkkelkort.
Elektroniske hotellåser
Da elektroniske hotellåser ble lansert var disse i hovedsak basert på magnetstripeteknologi. Fordelen ved å bruke elektroniske kort var at man kunne fjerne adgang for tapte kort uten behov for mekanisk utskifting i låsen. Senere har berøringsfri teknologi tatt over for magnetstripe. Selv om denne teknologien er dyrere har den betydelige fordeler ved at det ikke skjer noen mekanisk slitasje på låsen og at man kan lagre mer informasjon på en RFID-brikke eller -kort.
Moderne hotellromslåser er integrert i bookingsystemer og lar adgang bli programmert i adgangsmediet. Man kan også legge tilleggsinformasjon på et medie som gjør at systemet kan ivareta mange av funksjonene man har på et standard adgangskontrollsystem. Eksempelvis kan et medie formidle informasjon til en lås om å slette et tapt medie, eller låsen kan rapportere en beskjed til operatør om at batterinivået er lavt.
Tilbakerømning
På nyere hotellåser er det som regel mulig å programmere tidsforsinkelse for hvor raskt døren skal gå i lås etter at den er åpnet. En slik funksjon kan benyttes til å ivareta tilbakerømning. Etter hotellbrannen i Kristiansand i 1986 ble det økt fokus på dette i Norge fordi flere gjester omkom i korridorene etter å ha forlatt rommene sine uten å ta med seg nøkkelen, og dermed kunne de ikke rømme inn igjen på rommene hvor røykutviklingen var langt mer beskjeden. Man må da bruke nøkkel eller nøkkelmedie aktivt for å låse døren umiddelbart. Det er imidlertid opp til brannvesenet i hver kommune å stille krav om tilbakerømning ved oppføring av et nytt hotell, og det er derfor svært få norske hoteller som har en slik funksjon på sine hotellrom. På den annen side utgjør denne funksjonen en betydelig risiko for at uvedkommende enkelt kan ta seg inn på hotellrom til gjester som ikke er oppmerksomme på denne funksjonen.
Utbredelse
Som betegnelsen tilsier er hotellåser utbredt på hoteller, cruiseskip og andre overnattingssteder. Den elektroniske avlåsingen kan ikke sammenlignes med online adgangskontroll som gir mulighet for overvåking i sanntid, men hotellåser er langt lavere i pris og brukes derfor utstrakt der det ikke er spesielle krav til sikkerhet.
Strusshamn Musikkforening
Strusshamn Musikkforening (SMF) er et janitsjarkorps fra Askøy som ble stiftet 4. april 1912.
Korpset er medlem av Norges musikkorps forbund og i 2023 vant de norgesmesterskapet for janitsjarkorps.
Gjesdal kirke
Byggverket er i tre og har 450 plasser.
Strusshamn Musikkforening
I det årlige Norgesmesterskapet for janitsjarkorps har SMF siden 2018 konkurrert i elite-divisjonen, etter å ha vunnet 2. divisjon i 2012 og 1. divisjon i 2017. I 2018 presterte SMF 4.plass i elitedivisjonen og i 2019 ble det en 8.-plass.
Korpsets musikalske leder per 2020 er Reid Gilje.
Gjesdal kirke
Fra 1345 er det spor etter kirkebygg på Gjesdal. Den gangen var Gjesdal anneks til Time. Den første kjente presten som skal ha gjort tjeneste her var Orm, og han er nevnt i 1346. Tre år seinere kommer svartedauden til Norge, og spor etter kirka er borte i lang tid. Et sagn forteller at det første kirka i Gjesdal stod på Skeie, men så ble den ei natt flytta til gården Gjesdal av munker på stedet. Navnet «Kyrkjeneset» antyder at det har stått ei kirke her. Selv om vi ikke vet hvor den første kirka har stått, vet vi at det i 1346 er omtalt ei «Gœstala kirkja».
Maserati Ghibli
Maserati Ghibli er flere serier sportsbiler produsert av italienske Maserati fra 1966. Navnet Ghibli er libysk for scirocco, en kraftig vind fra Sahara.
Gjesdal kirke
Dagens kirke er den fjerde i rekken. Da de bygde kirka i 1848, var det etter slottsarkitekt Hans Linstow sine tegninger. Hans tegninger lå til grunn for mange av kirkene i Agder og Rogaland. Kirken har mange likhetstrekk med f. eks. Helleland kirke, Bjerkreim kyrkje, Lunde kyrkje i Sirdal og Tonstad kirke.
Døpefonten er fra 1848, mens døpefatet er trolig fra ca 1700, utført i messing med innskriften: «Alt hvad vi hafver, er Guds gode gafver». Altertavla ble bygd av Thomas Snekker i 1610-1620 og dekorert av Peter Reimers i 1620. Den ble overmalt i 1739 og 1818. Men i 1965 ble altertavla restaurert og tilbakeført til 1620-utførelsen. Altertavla er malt av en ukjent kunstner, utført etter Reimers' tid.
Prekestolen fra den gamle kirka ble solgt på auksjon i 1848, og det ble da laget ny.
Maserati Ghibli
Ghibli I (1966–73) er en to-seter coupe laget i om lag 1 300 eksemplarer, hvorav 125 var uten tak. Bilen ble tegnet av Giorgetto Giugiaro (født 1938) fra designbyrået Ghia. Motoren på 4.7 eller 4.9 liter ga om lag 300 hestekrefter. Den ble i 1973 etterfulgt av Maserati Khamsin.
Jakub Jugas
Jakub Jugas (født 5. mai 1992) er en tsjekkisk fotballspiller som spiller for den polske klubben Cracovia Kraków.
Maserati Ghibli
Ghibli III (2013–) er en fire-dørs sedan med V8 bensin- eller V6 dieselmotor, 8-trinns automat fra tyske ZF og firehjulsdrift som tilvalg. Den er noe kortere enn den samtidige Maserati Quattroporte (serie VI), og tegnet av Fiats Lorenzo Ramaciotti og Maserati sin Marco Tencone.
Sara Hendershot
Sara Hendershot (født 27. april 1988) er en amerikansk roer som spesialiserer seg i toer uten styrmann. Under Sommer-OL 2012 i London representerte hun landet sitt, der hun ble nummer 4.
Københavns Universitetsbibliotek
Københavns Universitetsbibliotek (ofte bare kalt Universitetsbiblioteket) er hovedbiblioteket for Københavns Universitet.
Peter Barnes (forfatter)
Peter Barnes (født 10. februar 1931 i London, død 1. juli 2004) var en britisk dramatiker og manusforfatter. I 1985 vant han en Laurence Olivier Award for stykket Red Noses.
Københavns Universitetsbibliotek
Universitetsbiblioteket ble grunnlagt i 1482 og frem til 1930 var det en del av Københavns Universitet da det ble lagt inn under Undervisningsministeriet. I 1938 ble biblioteket delt i to avdelinger,  1. og 2. avdeling. Sistnevnte flyttet til Nørre Fælled som bibliotek for naturvitenskapen og medisin. I 1989 ble Universitetsbibliotekets 1. avdeling, som betjener de teologiske, humanistiske og samfunnsvitenskapelige fagene en del av Det Kongelige Bibliotek. Som sådant eksisterer biblioteket ikke mer i sin opprinnelige form, da funksjonene er overtatt av Det Kongelige Bibliotek og Danmarks Natur- og Lægevidenskabelige Bibliotek (DNLB), 2. avdelings navn siden 1989. Imidlertid har det på et vis gjenoppstått etter 2006, se lenger ned.
Peter Barnes (forfatter)
Hans mest kjente stykke er The Ruling Class som ble filmatisert i 1972. Peter O'Toole, som spilte hovedrollen, ble nominert til en Oscar.
Københavns Universitetsbibliotek
Biblioteket ble tidlig plassert i Helligåndshuset. I perioden 1553–1652 holdt det til i «Liberihuset» som lå der universitetets hovedbygning ligger i dag. I 1653 ble biblioteket flyttet til loftet over Trinitatis kirke. I forbindelse med Københavns brann i 1728 gikk det nesten til grunne da 30,000 bind gikk opp i flammer og kun de ulovlig hjemlånte verker ble reddet (først i 1788 ble hjemlån tillatt for studenter). I 1731 var kirken bygget opp igjen og gjenoppbyggingen av bibliotekets samlinger kunne begynne.
Peter Barnes (forfatter)
Biografi
Barnes ble født i Bow i London, men vokste opp på østkysten. Han fikk sin utdannelse ved Marling School i Stroud, Gloucestershire og tjenestegjorde ved Royal Air Force. Etter dette jobbet han en kort stund for London fylkesting. Da han fant denne jobben svært kjedsommelig begynte han et fjernundervisningskurs i teologi. På denne tiden begynte han å besøke leserommet i British Museum. På denne tiden jobbet han som filmkritiker og manusforfatter. Han oppnådde stor suksess med komedien The Ruling Class i 1968.
Københavns Universitetsbibliotek
Etter en arkitektkonkurranse vunnet av Johan Daniel Herholdt kunne biblioteket flytte til nye lokaler i Fiolstræde i 1861. I 1867 ble bibliotekets samlinger øket i forbindelse med en sammenslåing med Det Classenske Bibliotek og kom til å hete Københavns Universitetsbibliotek og det dermed forenede Classenske Bibliotek. Dette var med på gjøre plassproblemene større og allerede før 1900 ble de for små. Opp gjennom årene prøvde man å løse problemene ved å sette opp flere reoler enn opprinnelig planlagt og man flyttet 2. avdeling ut. I 1996 ble bygningen tømt og renovert og har siden vært fakultetsbibliotek for samfunnsvitenskap og jus ved Københavns Universitet og en del av Det Kongelige Bibliotek.
Peter Barnes (forfatter)
Biografi
I slutten av sine leveår begynte Barnes å skrive mer for film, fjernsyn og radio. Hans manus i filmen Enchanted April fra 1992 ble nominert til en Oscar. Barnes døde i 2004 av hjerneslag.
Københavns Universitetsbibliotek
Den 1. januar 2006 gjenoppsto Københavns Universitetsbibliotek som en del av den nye sammenslutningen av Det Kongelige Bibliotek og Danmarks Natur- og Lægevidenskabelige Bibliotek. Det nye biblioteket har navnet Det Kongelige Bibliotek, Nationalbibliotek og Københavns Universitetsbibliotek og har to søyler som fungerer som hhv. nasjonalbibliotek og Københavns Universitetsbibliotek.
Fra 2008 er Københavns Universitetsbibliotek en del av KUBIS, Københavns Universitets Biblioteks- og Informationsservice. Københavns Universitet har dermed fått én felles biblioteksorganisasjon som omfatter samtlige fakultets- og institusjonsbiblioteker. Det er snakk om at de forskjellige bibliotekene fortsatt er tilknyttet den opprinnelige institusjonen og at administrasjonen er felles.
I september 2007 kom det frem at Københavns Universitet hadde planer om å flytte biblioteket i Fiolstræde og i stedet innrede bygningene til studiesenter og administrasjon. Som motsvar ble det opprettet en protestaksjon på facebook som snart fikk over 10 000 medlemmer, deriblant Gregers Algreen-Ussing, arkitekturprofessor ved Kunstakademiets Arkitektskole. Bibliotekets siste åpningsdag var onsdag den 8. april 2009.
Fylkesvei 4996
Fylkesveg 4996 går mellom Sakseid og Grøvle i Bømlo kommune.
Veien var tidligere del av riksvei 541.
Frem til 2019 hadde veien betegnelsen fylkesvei 12 (Hordaland).
Dachhiri Sherpa
Dachhiri Sherpa (født 3. november 1969) er en nepalsk langrennsløper. Han har vært Nepals eneste deltager i vinter-OL i tre OL på rad, første gang under OL i 2006. Han fullførte den gang 15 km klassisk på 56:47.1, noe som ga ham en 94.-plass. I OL i 2010 gikk han 15 km fristil på 44:26.5 og endte på 92.-plass. I OL i 2014 gikk han 15 km klassisk på 55:39.3 og endte på 86.-plass.
Beniamino Gigli
Beniamino Gigli (født 20. mars 1890 i Recanati i Italia, død 30. november 1957 i Roma) var en italiensk operasanger (tenor).
Han begynte å synge som sjuåring. Han fikk stipendium for sangstudier i Roma, og i 1914 vant han en tevling i Parma og kunne debutere i La Gioconda samme år.
Han sang i blant annet Italia, Spania og Sør-Amerika, og hadde engasjementårene 1920–1932 på Metropolitan i New York City. Han ga også konserter i andre land.
Gigli ble betraktet som Enrico Carusos etterfølger og sin tids fremste tenor. Hans repertoar bestod særlig av italienske og franske operapartier. Han utgav en selvbiografi.
Han var aktiv som konsertsangere frem til 1955. I 1918 gjorde Gigli sin innspillingsdebut og Naxos har gitt ut en nesten fullstendig utgave med 14 volumer av Giglis komplette utgitte innspillinger 1918-51 samt avskjedskonsertene i New York i 1955. Han medvirket dessuten i rundt tyve filmer.
«Non ti scordar di me» er en sang som ble skreddersydd til Giglis første film i 1935. Nå er den sangen en av de største italienske sangene og er blitt innspilt, også av blant annet Pavarotti.
Filmografi
Kortfilmer produsert mellom 1926 og 1930 av Varner Bros.
Meyer Werft
Meyerverftet er et av de gjenværende, store, tyske skipsverftene. Det ligger i Papenburg i delstaten Niedersachsen.
Verftet ble grunnlagt i 1795 som et verft for bygging av treskip mens Josef Lambert Meyer startet bygging av skip av jern i 1874. Verftet eies i dag av sjette generasjon av familien Meyer. Papenburg hadde i 1920 om lag 20 skipsverft, men bare Meyer-verftet klarte å drive sin virksomhet inn i det 21. århundre.
Homeric  er også det eneste cruiseskipet som etter ferdigstillelse har vendt tilbake til Meyer-verftet. Det ble mellom oktober 1989 og mars 1990 forlenget med 40 meter.
I dag er verftet et av verdens største og mest moderne med 2.100 ansatte og virksomheten spiller en regional nøkkelrolle innen økonomi og arbeidsmarkedet i det nordlige Emsland og sørlige Øst-Friesland. Det bygger cruiseskip av Panamax-størrelse for rederiene RCI og Norwegian Cruise Line/NCL America i Florida, USA. Per 2006 er verftets nyeste prosjekt konstruksjonen av NCL America Pride of Hawaii.
Thomas Dehler
Thomas Dehler (født 14. desember 1897 i Lichtenfels, Oberfranken, død 21. juli 1967 i Streitberg, Landkreis Ebermannstadt, Oberfranken) var en tysk liberal politiker (DDP og FDP). Han var medlem av Det parlamentariske råd, og fra 1949 til 1953 Tysklands justisminister i Adenauers første regjering. Fra 1954 til 1957 var han leder av FDP.
Meyer Werft
Særskilte forhold
På grunn av verftets beliggenhet oppstrøms ved elven Ems, må de gigantiske skipene som skal overleveres seile 36 km til Dollartbukten, noe som bare er mulig ved høyvann, en begivenhet som hver gang trekker tusenvis av tilskuere.
Thomas Dehler
Bakgrunn
Han tjenestegjorde under første verdenskrig i saniteten, men kunne som følge av sin astma ikke delta ved fronten. Dehler studerte jus i Würzburg, Freiburg og München. Han tok eksamen i 1920, og ble samme år dr. juris.
Mellomkrigstiden
Dehler giftet seg i 1925 med jødiske Irma Frank. Deres ekteskap ble derfor under nasjonalsosialismen karakterisert som et blandingsekteskap. Som advokat opptrådte han fra 1933 som forsvarer for mennesker blant dem en rekke jøder, som ble forfulgt av NS-staten. Han tilhørte en liberal motstandsgruppe, den såkalte Robinsohn Strassmann-gruppen, og ble i 1938 kortvarig internert av Gestapo i Nürnberg.
Dehler deltok kortvarig i andre verdenskrig 1939/40 og ble i 1944 tvangsmessig innrullert til Organisation Todt.
Etterkrigstiden
I 1950-årene ble han kjent som den første justisminister i Forbundsrepublikken Tyskland i Adenauers første regjering, og som leder av FDP. Hans karriere ble preget av en løsmunnet retorikk, og som følge av dette ikke tilbudt noen ny ministerpost senere regjeringer.
Som justisminister bygget han opp den nye statens justisvesen. Han var også sterkt involvert i oppgjøret med den tidligere nasjonalsosialismen, den såkalte avnazifiseringen. Han representerte i denne en liberal linje, og gikk inn for amnestier og rehabilitering for mennesker som var belastet med en NS-fortid. Han motsatte seg også sterkt gjeninnføringen av dødsstraff i Tyskland, og som det heller ikke ble noe av. I 1965 gikk han inn for en 20-års foreldelsesfrist for forbrytelser under nasjonalsosialismen.
Ettermæle
Han regnes av Arbeitsgemeinschaft Orte der Demokratiegeschichte å være blant de 100 viktigste personer som i løpet av de siste 200 år, har bidratt til dannelsen av demokratiet i Tyskland.
Barbès – Rochechouart (Paris Metro)
Barbès – Rochechouart er en stasjon på metroen i Paris.
Stasjonen betjener linje 2 og linje 4.
Fremmed Rase
Fremmed Rase er en hiphoptrio fra Trondheim, bestående av Ordfører'n alias Frode Myren, MC Apekatt alias Jan Tore Lund og kapabel alias Christian Teigen. Gutta kom sammen tidlig på tidlig 90-tallet, og begynte å lage låter under navnet Alien Breed. De rappet på engelsk og norsk og ga ut mixtapes og demoer, men kom til at rapping på trøndersk slo best an hos publikum. Kapabels soloplate EP 1999/2000 ble hiphop-Trondheims første offisielle utgivelse, og trioen fulgte opp som Fremmed Rase med 12-tommeren Horisontal fortellerkunst i 2001. De gjestet på Åge Aleksandersen sin Linedans, før det var tid for debutalbumet Pisspreik i 2003. Der tok de vare på sine trønderske røtter med sampling av Hans Rotmo og gjestespill fra Håkon Gebhardt, Frode Sander Øien fra Sanderfinger og Gunnhild Sundli. I 2007 kom oppfølgeren Varsko her!
Pedranópolis
Pedranópolis er en kommune i delstaten São Paulo i sørøstregionen av Brasil.
Kaori Fujio
Kaori Chiba-Fujio (født 29. januar 1981) er en japansk landhockeyspiller.
Hun representerte Japan under Sommer-OL 2008 i Beijing, hvor hun ble nummer 10.
Hun representerte landet sitt under Sommer-OL 2012 i London, der hun endte på niendeplass med det japanske landslaget.
Lykabettos
Lykabettos eller Lykavittos (gresk: Λυκαβηττός) er en høyde i Athen, Hellas som med sine 300 meter over havet rager over Athen. Det vokser furutrær ved foten, og der ligger et kapell fra 1800-tallet tilegnet St. Georg, et teater og en restaurant.
Høyden er et poulært turistmål som kan nås med kabelbane. Den har sin nedre endestasjon ved Kolonaki i Aristippougaten. Lycabettushøyden forekommer i mange legender. Ifølge enkelte historier, var høyden et fristed for ulver, (lykos på gresk.), noe som kan forklare opprinnelsen til navnet («stedet (høyden) hvor ulvene gikk»).
Teater
Høyden har et stort friluftsteater, amfiteater, øverst på toppen hvor mange greske og internasjonale artister har holdt konserter. Blant disse er f.eks.:
Arts et Métiers (Paris Metro)
Arts et Métiers er en stasjon på metroen i Paris. Stasjonen betjener linje 3 og linje 11.
Stasjonen har fått navnet sitt fra Musée des Arts et Métiers, et museum som ligger like ved.
I forbindelse med tohundreårsjubileet til Conservatoire National des Arts et Métiers ble veggene på perrongene som betjener linje 11 kledd med kobberplater. Dette ble utført av den belgiske kunstneren François Schuiten.
Apterotoxitiadella
Apterotoxitiadella er en slekt av biller som tilhører familien trebukker (Cerambycidae).
Utbredelse
Arten er kjent fra Malawi.
Chang’an
Chang'an (tradisjonell kinesisk: 長安, forenklet kinesisk: 长安, pinyin: Cháng'ān) var hovedstaden for mer enn ti dynastier i Kinas historie. Chang'an betyr evig fred på klassisk kinesisk. Under det kortvarige Xin-dynastiet fikk byen det nye navnet «varig fred» (常安, uttalt på samme vis på mandarin, men etter dynastiets fall i 23 fikk den tilbake sitt opprinnelige navn. Da Ming-dynastiet opprant hadde den igjen et nytt navn, denne gang til Xi'an, som betyr «vestlig fred». Det er hva byen heter i dag.
Fra steinalderen til Tang-dynastiet
Chang'an var bebodd allerede i neolittisk tid. Yangshaokulturen var da på plass i Banpo, i den senere byens forsteder. Den geskjeftige herskeren, Qin Shi Huang, av Qin-dynastiet holdt hoff noe mot nordøst, og det var her han bygde sitt massive mausoleum med terracottahæren. I Han-dynastiets første del var Chang'an keiserens hovedstad. Byen lå i det som nå er nordvest i den moderne storbyen Xi'an. Under Han-keiseren Gaozu hadde den rundt 400 000 innbyggere. Til sammenligning hadde Vestens største byer, Seleucia-Ctesiphon og Alexandria, samtidig henholdsvis 200 000 og 300 000 innbyggere.
Under Tang-dynastiet omfattet Chang'an det området som senere lå helt innenfor Ming-murene, og dessuten noen mindre områder østenfor og vestenfor, og en stor del av den senere Ming-byens sørlige forsteder.
Slik var Tang-Chang'an faktisk åtte ganger større enn Ming-Xi'an, som ble gjenoppbygd over de delene som var de keiserlige deler av byen under Sui- og Tang-byen.
Her lå også det store Weiyangpalasset, et keiserlig palass bygget i begynnelsen av Han-dynastiet (ca. 200 f.Kr.).
FMX
FMX er en gren innen motorsport med motorsykkel. Navnet er en forkortelse av det engelske Freestyle Motocross. Grenen blir blant annet utøvd i én av verdens største ekstremsportkonkurranser; X Games.
Chang’an
Fra steinalderen til Tang-dynastiet
Da byen var på sitt største, var Chang'an en av verdens største både i utstrekning og innbyggertall. Omkring 750 ble Chang'an omtalt som «en million menneskers by» i kinesiske nedtegnelser, og moderne estimater regner med at befolkningen innenfor bymurene var mellom 800. 00 og 1 000 000 innbyggere. Ifølge en folketelling i 742, nedtegnet i Den nye bok av Tang, ble det talt 362 921 familier med 1 960 188 personer i Jingzhao Fu (京兆府), hele det bymessige området og dessuten medregnet noen småbyer i området. Uansett var byen i minst samme størrelsesorden som Konstantinopel og Bagdad. Dens grunnriss ble forbilde for de japanske hovedstedene (Fujiwara-kyō, Heijō-kyō, Heian-kyō) og Gyeongju i Silla (Korea).
FMX
Triks
Noen av triksene i FMX er: Backflip, Kiss of death, Tsunami, Heelclicker, Can Can og andre. Disse forskjellige triksene kan gjøres med ulike kombinasjoner, som for eksempel backflip-nac nac. I FMX får førerne poeng etter triksene de utfører i lufta, etter å ha lettet fra store ramper eller jordhopp. Hoppene kan variere fra 20-50 meter, store hopp gjør triksene mer spektakulære. Et stort triks som er utført er en «double backflip» som ble gjort av Travis Pastrana fra USA.
Chang’an
Fra steinalderen til Tang-dynastiet
Her oversatte indiske pilegrimer sine sutraer til kinesisk. Den japanske buddhisten Kūkai oppholdt seg her rundt 805 og studerte sanskrit.
På 800-tallet begynte forfallet i Tang-dynastiet; rundt 900 hadde Chang'an bare 500 000 innbyggere. Etter Tang-dynastiet forfalt Chang'an ned i betydningsløsheten.
Blå sjel
Blå sjel er et musikkalbum med Bjørn-Peder Johansen, utgitt i 2010.
Profeten – Kahlil Gibran
Profeten – Kahlil Gibran er et musikkalbum med Ole Paus og Ketil Bjørnstad, utgitt i 2003.
Ysteri
Et ysteri er en meierilignende industribedrift eller en avdeling i et meieri som framstiller ost og osteprodukter. Ysteriene stammer fra Sveits og kom til Norge i forkant av at de første regulære meieriene ble etablert. Det første ysteriet i et meierisamvirke i Norge var Rausjødalen setermeieri, som ble etablert av bønder fra Tolga og Os i august 1856.
Ysting
Ost fremstilles i en prosess som kalles ysting, i dag helst i et moderne ysteri. Mange steder i verden yster man imidlertid ost også i mindre målestokk, også i Norge. Ystingen skjer ved at melk, fløte eller en blanding varmes opp og tilsettes løype (kymosin) eller ved syrning av melken.
Når løypen har gjort sitt, skiller melken seg og man ender med to råvarer etter at osten er presset: ost og myse. Osten saltes og settes til lagring. I prosessen foregår det også en fermentering. Ostens fasthet bestemmes av flere faktorer, blant annet hvor mye myse som fjernes fra osten.
Løypeoster kan være faste (emmentaler, gruyère, nøkkelost), halvfaste (jarlsberg, gouda, edamer), eller myke (brie, camembert)
TaylorMade
TaylorMade er et amerikansk golfmerke, som ble grunnlagt i 1979. Selskapet ble grunnlagt av Gary Adams og har i dag hovedkvarter i California. Selskapet er i dag eid av sportselskapet Adidas. Selskapet lager drivere, wooder, jernsett, wedger og puttere. I tillegg lager selskapet klær og baller. Merket blir brukt av golfspillere som Collin Morikawa, Dustin Johnson og Fredrik Suvatne.
Kairo bispedømme
Kairo bispedømme kan betegne flere ulike bispedømmer med sete i Kairo:
Kaiserdom St. Bartholomäus
Den katolske Kaiserdom St. Bartholomäus er den største kirkebygningen i Frankfurt am Main, tidligere kongelig kapell og stiftskirke. Som tidligere valg- og kroningskirke for de (tysk-)romerske keisere er den en av de viktigste bygninger i det tysk-romerske rikes historie. Kirkens historie går tilbake til 500-tallet. Kirken ligger ikke langt fra Romerberget i Frankfurts gamleby.
Domen blir protestantisk og igjen katolsk
I 1525 ble kirken «delt», stiftsherrene og de katolske borgerne fikk holde sine gudstjenester i koret, mens protestantene fikk resten av kirken. I 1530 sluttet bystaten Frankfurt seg offisielt til reformasjonen.
Etter demagogiske prekener av Dionysius Melander kom det til en regelrett billedstorm der altertavler og relikvier ble ødelagt. 23. april 1533 ble alle katolske gudstjenester i byen forbudt, også i domens kor, som hadde vært den katolske tros siste tilfluktssted i byen. For å beskytte seg mot keiserlige straffetiltak sluttet de lutherske statene seg sammen i Schmalkalden-forbundet i 1531, og Frankfurt ble medlem i 1536. Ti år senere kom det til Den schmalkaldiske krig. Byregjeringen utnyttet muligheten til å beslaglegge størstedelen av det katolske stiftets eiendom. I 1547 sluttet Frankfurt fred med keiseren, og selv om byen forble protestantisk gav bystaten det katolske stiftet og den lille gjenværende katolske menigheten tilbake Bartholomäuskirche og enkelte andre kirker. 14. oktober 1548 ble Bartholomäuskirche gjeninnviet av Mainz-erkebiskopen Sebastian von Heusenstamm. Freden med keiseren lønte seg, da Frankfurt kunne beholde sine privilegier som messeby, som de katolske byene Mainz og Worms hadde vært interessert i. Da protestantiske fyrster i 1552 igjen gjorde opprør mot keiseren avviste Frankfurt å delta. Resultatet var at byens egne forbundsfeller beleiret og beskjøt byen gjennom tre uker. Selv om byens omgivelser ble rasert holdt byen med keiserlig støtte stand mot beleirerne.
Domen blir romersk kroningskirke
I 1562 ble Frankfurt valg- og kroningsby for det tysk-romerske keisere. I dette året ble Habsburgeren Maximilian II valgt til keiser i Frankfurt. Fordi erkebiskopen av Köln, som egentlig skulle kronet keiseren i Aachen, plutselig døde, og vanskelige værforhold gjorde den lange reisen til Aachen umulig, bestemte man seg for å holde kroningen på samme sted som valget, i Frankfurts Bartholomäusdom. Der ble nesten alle keiserkroninger gjennomført frem til den siste som fant sted i 1792.
Italienere redder Frankfurts katolske menighet
Under tredveårskrigen ble Frankfurt i 1631 okkupert av den svenske kong Gustav Adolf og hans armé. Gustav Adolf gjorde Bartholomäusdomen til protestantisk kirke igjen. Gjennom freden i Prag i 1635 ble okkupasjonen opphevet og domen, denne gangen endelig, gitt tilbake til katolikkene.
Det katolske stiftet hadde blitt sterkt redusert, og mistet både anseelse, rikdom og innflytelse. Situasjonen endret seg fra omkring 1670 da tallrike italienske kjøpmannsfamilier begynte å innvandre til Frankfurt. Den katolske menigheten økte fra 0,5 til 6 % av befolkningen, men takket være italienernes velstand ble stiftet også styrket økonomisk. Italienerne sørget gjennom gaver og personlig engasjement for at stiftet kunne øke sine aktiviteter, og satt i viktige posisjoner i stiftskapitlet.
Det gamle riket og stiftet går i oppløsning
Fra 1742 til 1745 var Frankfurt, for første gang siden middelalderen, fast keiserlig residens. Med kroningen av Karl Albrecht av Bayern til keiser den 12. februar 1742 var for første gang på århundrer en Wittelsbacher avbrutt rekken av Habsburgerkeisere, da huset Habsburg var utdødd på sverdsiden med keiser Karl VI i 1740. Karl gjorde krav på arvefølgen i de habsburgske arvelandene og førte krig mot Karl VIs datter Maria Theresia (Den østerrikske arvefølgekrig). Kun to dager etter keiserkroningen ble München okkupert av Maria Theresias tropper. Ettersom keiser Karl VII ikke kunne vende tilbake til sin residensby, etablerte han sin residen i Barckhausensches Palais på Zeil i Frankfurt. Etter hans død 20. januar 1745 ble Maria Theresias ektemann, Frans av Lothringen, ny keiser.
14. juli 1792 ble Frans II kronet til den siste keiser av det tysk-romerske rike i Frankfurt. Det nesten tusen år gamle riket grunnlagt av Karl den store skulle snart bli historie. I oktober samme år okkuperte franske revolusjonstropper Frankfurt, men byen ble 2. desember befridd av Preussen og Hessen. Etter Napoleons maktovertagelse klart de tyske statene imidlertid ikke å stå imot den franske overmakten. 19. oktober 1802 ble de geistlige fyrstedømmene oppløst og alle kirkelige og klosterlige besittelser beslaglagt. Dette skjedde for å kompensere for Frankrikes anneksjon av alt territorium vest for Rhinen. Selv om Frankfurt ikke hadde områder vest for Rhinen hadde byen mistet landsbyene Soden og Sulzbach, og beslagla derfor kirkene i byen som kompensasjon. Den såkalte riksdeputasjonshovedbeslutningen fra 25. februar 1803 bekreftet disse beslagleggelsene. Dermed opphørte det katolske stiftets eksistens etter 951 år. Siden har kirken vært eiet av byen Frankfurt am Main. Det gamle rikets og også keiserbyen Frankfurts historie tok slutt da keiser Frans II la ned kronen den 6. august 1806 og erklærte riket for oppløst.
Renoveringen 1854–56
Frankfurt ble etter Wienerkongressen en selvstendig bystat og fortsatte å pleie forbindelser til keiserhuset i Wien. Den østerrikske keiser Frans Josef finansiert, sikkert ikke uten symbolske hensikter, en renovering av keiserdomen fra 1854-56. Nasjonalforsamlingen i Frankfurt hadde i 1849 gått inn for den lilletyske løsning og tilbudt den prøyssiske konge Fredrik Vilhelm IV keiserkronen. Istandsettelsen av kroningskirken i det gamle riket, hvor mange Habsburgere hadde mottatt keiserverdigheten, kunne forstås som en bekreftelse på eget krav på en fremtidig keiserverdighet.
Dombrannen
Under den østerriksk-prøyssiske krig ble Frankfurt, selv om byen var offisielt nøytral, 16. juli 1866 okkupert av prøyssiske tropper og 3. oktober samme år annektert av Preussen.
Natten før kongens første besøk, den 14. august, brøt det ut brann i en ølkneipe rett bak domene. Sterk vind førte til at brannen spredte seg og domen stod snart i lys lue. Den øvre delen av tårnet og det praktfulle klokkespillet ble helt ødelagt. Det samme ble hele det innvendige inventaret bortsett fra høykoret. Flere mennesker omkom i brannen.
Morgenen etter stod kong Vilhelm i ruinene og lovet hjelp til gjenoppbyggingen. For befolkningen ble sammentreffet et dystert symbol på den prøyssiske imperialismens skyld for ødeleggelsen av den gamle riksherligheten og den frie byrepublikkens undergang.
Journalisten og forfatteren Friedrich Stoltze, utgiver av den satiriske avisen Frankfurter Latern, som senere ble forbudt på grunn av sine «fornærmelser» av myndighetene, skrev:
Det gikk flere år før hatet mot okkupasjonsmakten ble halvveis overvunnet og forholdet til staten som Frankfurt mot sin vilje tilhørte normalisert.
Gjenoppbyggingen
Kort etter ulykken ble et folkeinitiativ for gjenoppbygging igangsatt av sogneprest Eugen Thyssen, hvor mange borgere engasjerte seg. Det ble samlet inn midler fra alle deler av befolkningen, ikke bare katolikker, men også protestanter og jøder. I september 1869 fikk byggmester Franz Josef Denzinger fra Würzburg i oppdrag å gjenoppbygge domen. Fra begynnelsen var det klart at domen ikke bare skulle restaureres, men også ferdiggjøres slik man tenkte seg at den opprinnelig skulle blitt bygget i middelalderen.
Gjenoppbygging er kontroversiell. Mens Denzinger forsøkte å skape en idealisert middelalderkirke ødela man store deler av en av de eldste gotiske hallkirker i Tyskland, og fjernet alle «uregelmessigheter» inne i kirken. Kirkerommet fikk en dramatisk annerledes utformingen enn det opprinnelig hadde hatt. Det gikk så langt at man rev ned omkringliggende bygninger som ikke passet i bildet av ren høygotikk, uten hensyn til bygningenes egenverdi.
Denzingers ubekymrede omgang med gammel byggsubstans førte til strid med kirkens nye prest Ernst Franz August Münzenberger. Striden førte til at byen, som eier av kirken, gav sognepresten besøksforbud i hans egen kirke. Motsetningsforhold mellom den prøyssiske stat og den katolske kirke var under kulturkampen likevel ikke noen sjeldenhet.
22. mars 1944
I seks allierte bombeangrep mellom oktober 1943 og mars 1944 ble Sentraleuropas største gotiske gamleby nesten helt ødelagt. De største skadene ble forårsaket av angrepet 22. mars 1944, hvor over 1000 bygninger i gamlebyen, stort sett bindingsverkshus, brant ned. Midt i landskapet ble likevel kirken mirakuløst stående. Kirken ble riktignok skadet og innvendig utbrent. Denne gangen var imidlertid inventaret bragt i sikkerhet på forhånd. Også de ni klokkene var blitt fjernet allerede i 1942.
Arent M. Henriksen
Arent Mikal Henriksen (født 8. september 1946 i Sørfold, Nordland) er en norsk politiker (SV).
Han startet sin politiske karriere i AUF, og var medlem av landsstyret i 1968 til 1969 og 1972 til 1973. Han involverte seg i Folkebevegelsen mot norsk medlemskap i Fellesmarkedet, og ble sekretær der. Han ble også en lokal leder i Trondheim for Arbeiderbevegelsens Informasjonskomité mot norsk medlemskap i EEC (AIK). Han sluttet seg til de deler av AIK som gikk fra Arbeiderpartiet til det nydannete partiet Demokratiske Sosialister – AIK som inngikk i Sosialistisk Valgforbund ved valget i 1973.samme år og fra 1975 sammensluttet i Sosialistisk Venstreparti. Henriksen var vekselvis leder og nestleder i Trondheim SV 1977–79 og representerte partiet i bystyret 1979–83.
Han ble innvalgt på Stortinget som representant for SV fra Sør-Trøndelag i perioden 1973 til 1977, og var da den yngste representanten. Han ble så innvalgt til Trondheim bystyre i perioden 1977 til 1983, og ble igjen innvalgt til Stortinget i perioden 1981 til 1989. Han var SVs finanspolitiske talsmann i denne tiden.
Etter dette gikk Henriksen inn i lokalpolitikken i Bjugn, der han ble innvalgt i kommunestyret i 1991. Han var ordfører i Bjugn i perioden 1995–1999.
I forbindelse med folkeavstemningen om EU i 1994 gjorde han det klart at han var for, og i 2000 tok han konsekvensen av dette og meldte seg inn i Ap.
Filmåret 1997
Filmåret 1997 er en oversikt over hendelser, utgitte filmer, utdelte priser og fødte og døde filmpersonligheter i 1997.
Priser
Oscar-utdelingen (utvalg):
Golden Globe (utvalg):
Palme d'Or (Filmfestivalen i Cannes):
Golden Raspberry Awards (utvalg):
Stephen Gyllenhaal
Stephen Roark Gyllenhaal (født 4. oktober 1949 i Cleveland i Ohio) er en amerikansk regissør og poet.
Han er den andre mannen til Naomi Foner Gyllenhaal, far til skuespillerne Maggie Gyllenhaal og Jake Gyllenhaal og bror til Anders Gyllenhaal.
Gyllenhaal var regissør for filmversjonen av boken Paris Trout skrevet av Pete Dexter. Den filmen ble nominert til fire Emmy-priser.
Akane Shibata
Akane Shibata (født 30. juli 1996) er en japansk landhockeyspiller. Hun representerte landet sitt under Sommer-OL 2012 i London, der hun endte på niendeplass med det japanske landslaget.
Livmor
Livmor eller uterus er en del av kjønnsorganene hos kvinner og pattedyr av hunkjønn. Livmoren er en kraftig muskel med tre åpninger, dels i de begge øvre hjørner ut mot egglederene, dels i nedre delens munning mot livmorhalsen (cervix). Denne munningen kalles den ytre livmormunn, og er livmorens ytre grense mot skjeden (vagina).
Hos kvinner i fruktbar alder vokser livmorens innerste sjikt, livmorslimhinnen (endometrium), hver måned som ett ledd i menstruasjonsyklysen. Dette avsluttes om kvinnen ikke blir gravid. Etter den fruktbare fasen i kvinnens liv, opphører denne månedlige tilveksten.
Fergesambandet Fillan–Brøttingsvåg
Fergesambandet Fillan–Brøttingsvåg var et fergesamband over Fillfjorden mellom Fillan og Brøttingsvåg i Hitra kommune i Trøndelag.
Fergeforbindelsen ble etablert 6. juli 1967 for å knytte Fjellværøy sammen med fast-Hitra. Fergesambandet ble i sin helhet lagt ned da Fjellværøyforbindelsen åpnet for fri ferdsel 10. juli 1992.
Sambandet ble trafikkert av Fosen Trafikklag og ble betjent av fergene MF «Fjellværøy», MF «Hemne» og MF «Frøyaferja».
Idrettslaget Rilindja
Idrettslaget Rilindja (stiftet i 1987) er en fotballklubb fra Oslo, som spiller sine kamper på Haugerud i bydel Alna.
Historikk
Klubben ble stiftet i 1987 av og andre gjestearbeidere fra Albania som spilte fotball på Tøyen i slutten av 1980-årene. Tre år senere spilte Rilindja sin første offisielle kamp i 9. divisjon av ligasystemet i Norge.
På 2000-tallet rykket klubben opp og ned mellom 5. divisjon og 6. divisjon, før den belgiske tidligere David Brocken tok over treneransvaret i klubben i 2010.
Brocken ledet klubben til to strake opprykk; først til 5. divisjon i 2011-sesongen og deretter til 4. divisjon etter 2012-sesongen. Etter to sesonger i divisjonen overlot Brocken treneransvaret til tidligere - og Alban Shipshani foran 2015-sesongen.
Oslo Analyzer
Oslo Analyzer (igangsatt 1938, nedlagt 1954) var en norsk datamaskin, i sin tid en av verdens største mekaniske analoge datamaskiner.
Den var av typen differentiell analysator som ble utviklet av Vannevar Bush ved Massachusetts Institute of Technology. Den ble installert i første etasje ved Institutt for Teoretisk Astrofysikk ved Universitetet i Oslo, ledet av Svein Rosseland som hadde besøkt Massachusetts Institute of Technology allerede 1933. Maskinen hadde tolv integratorer (seks mer enn maskinen ved MIT) og kunne regne med en tolvte grads differensialligning, eller to sjette grads, og var ved ferdigstillelsen (1938) regnet som verdens kraftigste.
Jan Evert Veer
Jan Evert Veer (født 1. november 1950 i Haag), nederlandsk vannpolospiller som deltok i de olympiske leker 1972 i München, 1976 i Montréal og 1980 i Moskva. Veer vant en olympisk bronsemedalje i vannpolo under Sommer-OL 1976 i Montréal. Han var med på det nederlandske laget som kom på tredjeplass i vannpoloturneringen bak Ungarn og Italia. Det nederlandske laget vant to kamper og spilte to uavgjort og tapte èn i finalerunden som besto av seks lag. Nederland fikk seks poeng, samme som Italia som kom på andreplass. Veer spilte åtte kamper og scoret to mål i OL-turneringen.
Oslo Analyzer
Maskinen bidro til en rekke vitenskapelige norske og internasjonale prosjekt inntil den ble avviklet på 1950-tallet og delvis plassert på Teknisk Museum.
Stamhertugdømmet Sachsen
Stamhertugdømmet Sachsen (tysk: Stammesherzogtum Sachsen), også kalt gammel-Sachsen (tysk: Altsachsen), var et hertugdømme i tidlig middelalder som oppstod i året 804 i det nordlige Tyskland mellom elvene Rhinen og Unterelbe. Statsdannelsen vokste frem av habitatet av saksere som mellom 772 og 804 ble erobret av Karl den store og innlemmet i Frankerriket.
Hertugdømmets kjerneområde befant seg mellom elvene Elben og Saale i dagens Niedersachsen, Westfalen, det meste av dagens Schleswig-Holstein og den vestlige delen av Niedersachsen. Statsdannelsen ekspanderte gradvis østover og sørover og utviklet seg til et av datidens mektigste riker i Europa. Riket opphørte i 1296 og ga opphav til hertugdømmet Sachsen-Wittenberg (1296–1356).
Sakserne var et germansk folkeslag, og både deres stammer såvel som hertugdømmet ga opphav til en rekke geo-politiske territorier, fra Gamle Sachsen nær munningen av Elben og videre oppover elven, frem til de moderne tyske delstatene Niedersachsen, Sachsen-Anhalt og Fristaten Sachsen.
Blåveisbakken (Oslo)
Blåveisbakken var en blindvei i Voksenlia i bydel Vestre Aker i Oslo. Den gikk nordvestover fra Jerpefaret til en snuplass.
Navnet ble vedtatt i 1927, men er nå faset ut, og veien er å betrakte som en forgrening av Jerpefaret. Bebyggelsen langs veien har adresse Jerpefaret.
Olav Skjevesland
Olav Skjevesland (født 31. mai 1942 i Drøbak, død 8. september 2019) var en norsk teolog og biskop i Den norske kirke fra 1999 til 2012 og preses i Bispemøtet fra 2006 til 2010.
Liv og virke
Skjevesland hadde teologisk embetseksamen (cand. theol.) fra Menighetsfakultetet fra 1967.
Skjevesland tjenestegjorde som hjelpeprest i Nordstrand prestegjeld i Oslo 1968–72, underviste som lektor ved Det norske diakonhjem 1972–74, arbeidet som studiesekretær i Den norske kirkes presteforening 1973–75 da han også var stipendiat ved Stiftelsen Kirkens Hus 1974–75. Fra 1975 til 1976 var Olav Skjevesland residerende kapellan i Kampen prestegjeld i Oslo, og deretter og frem til 1979 residerende kapellan i Nøtterøy prestegjeld i Tunsberg.
I 1989 ble han kalt til stillingen som fakultetslektor ved Menighetsfakultetets praktisk teologiske semnar, deretter som rektor. I 1994 ble han utnevnt til Norges første professor i praktisk teologi. Han var også sentral i det internasjonale fagmiljøet innen homiletikk.
Skjevesland var forfatter av en rekke artikler og bøker om forkynnelsens form, innhold og oppdrag. Blant hans bøker er Tro og tradisjon i ny tid fra 2003. Han var redaktør av Luthersk Kirketidende fra 1976 til 1998.
Hans ektefelle, Anne Katrine Skjevesland, døde i 2009.
Olav Skjevesland gikk av med pensjon i 2012. Etter hans tid som biskop vedtok sentralstyret for Presteforeningen at Den norske kirke burde innføre vigselsliturgi for samkjønnede par. Skjevesland meldte seg da ut av foreningen etter 44 års medlemskap.
I sine minneord skrev biskop og preses i Bispemøtet Helga Haugland Byfuglien at Skjevesland har satt dype spor etter seg i kirkebildet og særlig i forkynnelsen. Ikker bare gjennom egne prekener og homiletiske artikler, men også gjennom de mange bøkene med kommentarer og refleksjoner til alle prekentekstene i kirkeåret. Hans innsikt og språkføring har vært en viktig inspirasjon. Hans bøker har virkelig blitt det noen av titlene lovet: Ord til tro og Ord til vekst. Han var en dyktig fagteolog med en tydelig stemme i den kirkelige, akademiske og samfunnsmessige samtalen.
Laponia
Laponia er et svensk verdensarvområde beliggende i kommunene Gällivare og Jokkmokk i Lappland. Verdensarvområdet utgjør 9 400 kvadratkilometer og er Europas største sammenhengende natur- og kulturlandskap uten større inngrep.
Laponia er samenes kulturlandskap og består av de fire nasjonalparkene Muddus, Sarek, Padjelanta og Stora Sjöfallet, samt naturreservatet Sjaunja og Stubba med tilsluttende Rago nasjonalpark i Sørfold, områder ved Sulitjelma, Tjuoltadalen og Rapadalen.
Helt siden forhistorisk tid har Laponia vært befolket av samer og er et av de best bevarte eksemplene på nomadeområder i det nordre Skandinavia. Laponia ble tatt opp på UNESCOs verdensarvliste i 1996. Komiteens begrunnelse:
Pisspreik
Pisspreik er et musikkalbum med Fremmed Rase, utgitt i 2003. Dette er gruppas debutalbum.